

**Sveti Ćiril i Metod – apostoli Slavena i suzaštitnici Europe**

Živjeli su u IX. stoljeću. Rođeni u Solunu. Otac im Leon bijaše visoki gradski činovnik. Otac im je prerano umro pa je za njih preuzeo brigu carski kancelar Teotikst. Metod bijaše pravnik pa mu je bila povjerena uprava provincije u Makedoniji. Mnogo mlađi Konstantin od Teoktista bi pozvan u Carigrad na studij. Studirao je s maloljetnim carem Mihajlom III. Imao je za učitelja glasovitog Leona, zvanog Matematika, te Focija, budućeg patrijarha. Završivši nauke Konstantin je napustio karijeru na dvoru, dao se zarediti za svećenika, a preuzeo je i službu patrijaršijskog bibliotekara.

Godine 868. Konstantin u pratnji Metoda i još nekih učenika pođe u Moravsku, opskrbljen carevim preporučnim pismom. U Moravskoj su se Ćiril i Metod dali na posao poglavito propovijedanjem te odgojem mladog klera. Uz pomoć Metoda Ćiril je na staroslavenski jezik preveo s grčkog liturgijske tekstove, a neke i s latinskog. Propovijedanje i slavljenje bogoslužja, na jeziku narodu razumljivu, urodilo je velikim uspjesima, ali je u isto vrijeme kod franačkog klera probudilo neprijateljski stav pa ih optužiše u Rimu zbog navodnog krivovjerja. Nakon tri i po godine djelovanja u Moravskoj Ćiril i Metod s nekolicinom učenika dadoše se na put u Rim. Ondje ih je svečano primio papa Hadrijan II. (867.-872.). Učinio je to zbog relikvija Sv. Klementa koje su Sveta Braća sa sobom ponijela. Obavijestivši se o radu Sv. Braće u Moravskoj, Papa je priznao njihovu pravovjernost te potvrdio upotrebu staroslavenskog jezika u bogoslužju.

Prvo čitanje :  2Kr 4,8-11.14-16a

Drugo čitanje: Rim 6,3-4.8-11

Evanđelje:   Mt 10,37-42

**ZBORNA MOLITVA**:

Bože, po krštenju smo postali sinovi svjetla. Molimo te da nas nikad ne obavije tama zablude već da uvijek svijetlimo istinom. Po Gospodinu.

**Ulazna pjesma**

. Narodi svi, plješćite rukama,
kličite Bogu glasom radosnim.      (Ps 47, 2)

**Popričesna pjesma**

Blagoslivljaj, dušo moja, Gospodina,

i sve što je u meni, sveto ime njegovo!    (Ps 103,1)

13. nedjelja kroz godinu



U ono vrijeme: Reče Isus svojim apostolima:

**NEDJELJNA BOŽJA RIJEČ**

*U ono vrijeme: Reče Isus svojim apostolima:*

*»Tko ljubi oca ili majku više nego mene, nije mene dostojan.
Tko ljubi sina ili kćer više nego mene, nije mene dostojan.*

*Tko ne uzme svoga križa i ne pođe za mnom, nije mene dostojan.*

*Tko nađe život svoj, izgubit će ga, a tko izgubi svoj život poradi mene, naći će ga.*

*Tko vas prima, mene prima; a tko prima mene, prima onoga koji je mene poslao.*

*Tko prima proroka jer je prorok, primit će plaću proročku;
tko prima pravednika jer je pravednik, primit će plaću pravedničku.*

*Tko napoji jednoga od ovih najmanjih samo čašom hladne vode zato što je moj učenik,
zaista, kažem vam, neće mu propasti plaća.«*

*Riječ Gospodnja.*

|  |
| --- |
| Slikovni rezultat za lovro zaplatić pitIsus je korjenit. Ne želi da čovjeku išta bude važnije od Boga i Božjeg zakona. Onaj tko želi biti Isusov učenik, Isusa uzima kao najveću vrijednost i osnovno životno pravilo. Veli da njegov učenik treba više ljubiti njega, Isusa, negoli oca ili majku (Mt 10,37-42). Zvuči strašno? Uopće ne. Radi se o ljubavi koju Isus traži od nas, ali se puno više radi o ljubavi koju Isus ima za nas i koju je pokazao podnijevši za nas mučilo križa. Zato Isus nikada neće dopustiti da mi njega ljubimo više negoli on nas. I onda zaključuje: “Tko napoji jednoga od ovih najmanjih samo čašom hladne vode zato što je moj učenik, zaista, kažem vam, neće mu propasti plaća”.Jednostavna je, zapravo, i laka Kristova zapovijed. Treba uporno činiti dobro ne zanoseći se nekakvim velebnim djelima. U slici one čaše hladne vode Isus nam pokazuje koliko nas malo napora može koštati neko dobro djelo, a da ono ipak bude veliko. Evo. Za onog tko daje, čaša hladne vode ne stoji ništa. A za onoga tko je žedan, to je najviše što može poželjeti. Žednomu znači puno, a darovatelja ne stoji ništa. To je slika svih naših običnih dobrih djela koja možemo činiti. Što nas košta osmijeh. Što nas košta lijepa riječ? Koliko nas košta nešto potrošenog vremena u usporedbi s toliko protraćenog vremena pred televizijom? Koliko nas strašno puno novaca stoji jedna čestitka, telefonski poziv?Koliko god smo slabi i grešni, imamo iskustva da smo učinili dobro, da smo čovjeku pomogli. Zar ne da je tad srce gorjelo u nama? Zar ne da smo se osjećali više ljudi? Zar ne da smo se osjećali bliže Bogu i bliže ljudima? A kada smo i mi nešto slično doživjeli, zar ne da nam je cijeli dan bio puno ljepši. Eto. Ako Bog već danas čini naš život ljepši po jednostavnim, malim stvarima, koliko li će nas učiniti sretnima i blaženima u vječnosti on, koji je sama dobrota i koji neizmjerno više nama želi uzvratiti za sve ono dobro što smo učinili. |

**….za pouku**

**….iz crkve**

**…..iz svijeta**

**….za odmor**

**zanimljivosti**

9. i 10. lipnja 1687. godine Hrvatski je Sabor izabrao svetog Josipa za nebeskog zaštitnika Hrvatskog Kraljevstva, odnosno hrvatskog naroda. U Protokolu Hrvatskog Sabora od 9. i 10. VI. 1687. godine nalazi se na latinskom jeziku ovaj tekst:

“Sveti Josip, Krista Spasitelja vjerni hranitelj, Djevice Bogorodice djevičanski zaručnik, za posebnog zaštitnika Kraljevine Hrvatske u Državnom saboru godine 1687. od redova i staleža jednoglasno je odabran.”

To je općenito poznato najvećem broju vjernika, ali malo je poznata činjenica da je **Hrvatski Sabor i svetog Ivana Krstitelja 1754. godine proglasio zaštitnikom Kraljevine Hrvatske.**



* Znadete li koji je bio prvi glavni grad Rusije?
* **Prvi glavni grad Rusije bio je Ladoga.**
* Samo šest država u Europi graniči sa samo jednom državom - Portugal, Irska, San Marino, Danska, Vatikan i Monako
* **U SAD-u postoje tri Perua i devet Pariza.**
* **U Hrvatskoj postoje Rim i Beč**
* Nauru je jedina država na svijetu koja nema službeni glavni grad.
* **Na središnjem trgu kanadskog grada Glendon stoji njegov simbol - knedla visoka 9 metara i teška 2700 kilograma.**
* Kuba je jedini otok u Karibima koji ima željeznicu.

Kad je umro neki čovjek, htjedoše iskušati mudra starca.

“Znaš li nam reći kamo će on sada poći – u raj ili u pakao?” upitaše ga.

“Donesite mi njegove cipele pa ću vam znati odgovoriti “, reče im.

Donesoše mu cipele. Starac ih pažljivo promotri. Bijahu vrlo blatne.

“Ovaj će čovjek poći u raj”, reče im.

“Po čemu to znaš?” upitaše ga.

“Oni koji hodaju po prostranim i ravnim putovima ne mogu uprljati svoje cipele. Oni, pak, koji hode uskim i strmim putovima, nužno će ih uprljati. A poznato vam je koji od tih putova vodi u raj. Nadalje, ni oni koji ne priskaču braći u nevolji, ne dolaze u priliku uprljati svoje cipele. Naprotiv, oni koji su zbog drugih spremni mnogo pretrpjeti, morat će poći mnogim blatnim putovima. I, naposljetku, Gospodin, u kojemu svi živimo, prošao je našim putovima i upoznao naš hod. Dođe li mu tko u čistim cipelama, znat će da ga želi obmanuti. A, kažem vam, manji je grijeh uprljati se nego svoju prljavštinu nastojati sakriti pred Gospodinom.”

[Stjepan Lice](https://www.bitno.net/vjera/duhovne-price/cipele-koje-vode-u-raj-duhovna-prica/)

|  |  |  |
| --- | --- | --- |
| Ponedjeljak,03.srpnja | **OBAVIJESTI** | Toma apostol |
| Utorak,04.srpnja | 18,00 | Elizabeta Portugalska+ Branko Štajcer |
| Srijeda,05.srpanj | 18,00 | Ćiril i Metoda+ Ana Ban, na jednu nakanu |
| Četvrtak,06.srpnja | 18,00 | Marija GoretiZAMRŠJE: + Ivan Grubić  |
| Petak,07.srpnja | 18,00 | Vilibald – PRVI PETAK+ Bara Fištrović (R-115)  |
| subota, 08.srpnja | 18,00 | Akvila i Priska+ Marija, Stjepan Babić; + Nikola, Bara Vine i ob. Skokan |
| **Nedjelja,****09.srpnja** | 9,00 | **13. NEDJELJA KROZ GODINU**+ Jela Drožđibob ( god): + Janko Bermarija; + Josip, Ana, Franjo Bermarija; Ivan Grubić  |

MOLITVENA ZAJEDNICA: susreti nedjeljom u 18,00 sati u župnoj crkvi.

Pozivamo sve da nam se pridruže!

Molitva je srce i duša naše vjere. Ona je snaga i naša hrana.

* DAROVI ZA POTREBE ŽUPE: svoje priloge za potrebe župe možete dati u župnom uredu, sakristiji ili u banci na račun. HR8124000081104962168 Župa sv. Ivana Krstitelja Rečica 47. Rečica ( s naznakom: za župu)

Već šestu godinu u župi postoji MOLITVENA ZAJEDNICA MILOSRDNOGA ISUSA čiji se članovi okupljaju svake nedjelje u 18,00 sati na zajedničku molitvu. Mole za sve naše župljane, na mnoge nakane.

Pozivamo i tebe da nam se pridružiš u zajedničkoj molitvi. Možda se bojiš i misliš da će ti to biti velika obaveza, nikoga ne prozivamo, dođi kada možeš, moli zajedno…zajednička je molitva najljepša. Budi dio obitelji MILOSRDNOG ISUSA!!!

Na prvi petak: Pobožnost Presvetom Srcu Isusovu. Prilika za svetu od 17,30 sati!

POBOŽNOST 9 PRVIH PETAKA! Učini to za sebe, svoju obitelj, svoje prijatelje, za našu župnu zajednicu. Učini to iz ljubavi prema Srcu Isusovu koje te toliko voli. Učini to i iz ljubavi prema sebi.Počni voliti sebe!!!

Zastani za tren i pogledaj koliko puta dnevno griješiš u ljubavi prema sebi. Isus želi da se voliš!

**Pastoralni listić**: Tjedni prilog Zvona svetog Ivana Krstitelja. Izdaje: Župa svetog Ivana Krstitelja Rečica, Rečica 47. 47203 Rečica. Glavni i odgovorni urednik: Lovro Zaplatić, župnik .Tel 047 713 002 /0992441234 e-mail : zupa.recica@zg-nadbiskupija.hr . Izlazi u 150 primjeraka.